4i 



latis cujusdam partis cartilagineae tenuissimae, quam ob ejus formam Sagittam 

 tricuspidem appellare consuevimus . Istliaec incumbit apici stili cristallini in ven- 

 triculi cavitatem intromissi: reliqua vero stili pars in theca cartilaginea peculia- 

 ri, a ventriculo ipso producta, includitur; quod potissimum ex anatome Mollu- 

 sci Mactrae Glaucae perspicue adparebit . Interdum theca ista intestino crasso , 

 juxta ipsius longitudinem coalescit. Jugiter autem extra ventriculum non per- 

 forata comperitur, adeo ut stikis cristallinus, quem in se includit, nonnisi in 

 ventriculo munus suum exercere valet, quod est fortasse vi elastica, qua pollet, 

 sagittae processus nuper memoratos in ductuum choledochorum orificia plus mi- 

 nusve intrudere, atque hac ratione bilis profluentiam in ventriculum, sicuti par 

 est, moderare. 



Non tacebimus nos initio moliminis hujus nostri suspkatos esse stilum prae- 

 dictum ad speciem propagandam fuisse a Natura destinatum; at ulteriori inda- 

 gine nos conjectura aberrasse animadvertimus ; quum nullum ei aditum extra 

 ventriculum patere certum sit . Ex Pholadis anatome observare licebit constare 

 ipsum ex innumeris veluti thecis hyalinis, altera in alteram regulariter insertis, 

 ac strenue simul coalescentibus , quin nullus insit canalis in ipsarum novissima, ce- 

 terarum omnium axim , ut ita dicam , occupante . Ejus substantia refert adamussim 

 cristallum purissimum ^Jlint-glass ab Anglis nuncupatum: est autem flexilis, et 

 valde elasticus . Dum arescit est maxime friabilis . Interdum in aliquibus Mollu- 

 scis adeo gelatinosus invenitur , ut in aquam immissus brevi temporis spatio peni- 

 tus dissolvatur. Et revera stili hujusmodi in genere ebullienti aqua perciti in 

 substantiam oleoso-gelatinosam immutantur. Si vero igne comburantur, ingen- 

 tem copiam aeris phlogistici cum aquoso vapore consociatam praebent cum mo- 

 dico carbonis. Actioni spiritus vini commissi penitus intemerati manent. Ex qui- 

 bus luculenter colligitur, ipsos ex oleo, glutineque animali, a ligamentosa cali- 

 dorum animalium substantia haud absimili, esse coagmentatos. 



Intestina quemadmodum a ventriculo recedunt paullatim gracilescunt, adeo 

 ut ventriculo proximiora sint omnium amplissima. Eorum longitudo, atque cir- 

 cumvolutiones , pro varia Molluscorum indole maximopere variare solent. In 

 quibusdam Molluscis, puta Ostreae Edulis, Myae Pictorum, Pinnae Rudis, at- 

 que Muricatae, Mytili Edulis, Lithophagi etc. sunt ipsa satis brevia, eorumque 

 flexus valde simplices; in aliis autem, qualia sunt illa, quae Tellinam Planatam, 

 Cardium Rusticum, aliasque testas hujus generis inhabitant, intestina ipsa in 

 longum producuntur, et in gyros multiplices, atque implicatissimos contorquen- 

 tur. Varietatis hujuscemodi certam rationem perhibere haud leve negotium fa- 



